Centar (Sarajevo)

Centar (cir. Центар, "Center", /t͡sêntar/https://en.m.wiktionary.org/wiki/centar) a l'è vun dei comun de la Citaa de Sarajevo e 'l so center cultural, politeg, economeg, comercial e medeg. El ciapa dent el toc ocidental de la Sarajevo storega. A l'è tacad a'l comun de Ilijaš a'l nord, a Stari Grad a est, a'l comun de Novo Sarajevo a sud e ai comun de Novi Grad e de Vogošća a ovest. El comun l'è fait su de 15 comunitaa a rivar-g a desquas 33 km² de superfiss.
Storia
Despœ de la Segonda guerra mondiala, Sarajevo l'è staita destacada del rest del Paes ind un area speciala (posebno područje)  dol governo popolar. Ind el principi la citaa l'era spartida ind nœv quarter q'inn pœ vegnuds quater rejon, intra i quai la segonda l'era qella qe la ciapeva dent el teritori spantegad del Comun de Centar. I rejon i eran toc de la citaa decentralizads, dei quai i consili popolar i lavoravan sota la supervision del consili citadin. Quand qe ind el maj dol 1952  l'è staita refada su l'organizazion de l'autojestion locala, dei comunitaa locai inn restads domà i distrets (srezovi) e i comun (općine).
Ind el 1955, cont el nœv ordinament comunal in de la Iugoslavia, insœl teritori de la citaa fin d'alora inn staits fondads i comun de Novo Sarajevo, Ilidža, Vogošća e Centar.
Ind el 1974, i comun picinin de la citaa e quei arents s'inn jontads a quei de la citaa e n'han lassad dei drets e dover per l'interess comun.
La situazion dol didincœ a l'è rivada ind el 1977 quand qe 'l comun Centar la perdud el toc vegg de la citaa qe l'ha formad el comun de Stari Grad.
El prim sindeg de Centar l'è stait un partecipant de la Guerra de Liberazion Popolara in Iugoslavia, el Salko Lagumdžija.
Riferiments

 Olter projects 

Categoria:Comun del canton de Sarajevo